b"\n_START_ARTICLE_\nJerez de la Frontera\n_START_SECTION_\nNavnet\n_START_PARAGRAPH_\nByen er best kjent for sitt navn, som har gitt navn til den popul\xc3\xa6re sterkvinen sherry, som blir produsert i store mengder i dette omr\xc3\xa5det av Spania. De la Frontera (ved grensen) refererer til grensen mellom kristne og muslimer i den tiden maurerne holdt til i Spania, byen l\xc3\xa5 ved grensen mellom disse folkegruppene. Selv om det i Andaluc\xc3\xada er to andre byer som heter Jerez, tenker de fleste p\xc3\xa5 Jerez de la Frontera n\xc3\xa5r de h\xc3\xb8rer Jerez omtalt._NEWLINE_Jerez lufthavn ligger rundt 10 km nord for sentrum og er tilgjengelig via motorvei. En jernbaneforbindelse er under anlegg.\n_START_SECTION_\nMotorsport\n_START_PARAGRAPH_\nJerez' motorsportbane har hvert \xc3\xa5r siden 1987 v\xc3\xa6rt arena for en runde i VM i motorsykkel. Banen har ogs\xc3\xa5 v\xc3\xa6rt brukt til Formel 1-l\xc3\xb8p, sist i 1997."